Diari Oficial de la Generalitat Valenciana


Sumari del DOGV 6694, del 18-01-2012 (2012/217)

RESOLUCIÓ de 17 de novembre de 2011, de la Direcció General d'Energia, de la Conselleria d'Economia, Indústria i Comerç de la Generalitat, per la qual s'atorga a Iberdrola Distribución Eléctrica SAU l'autorització administrativa per a l'ampliació de les instal·lacions elèctriques de distribució de la subestació transformadora de 220/132/66/20 kV denominada ST Benicarló, ubicada en el terme municipal de Benicarló, província de Castelló, s'aprova el projecte tècnic d'execució i es declara, en concret, la seua utilitat pública. (ATRCCT/2011/15/12).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6694

Data del DOGV
:   18-01-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2012/217


Data del document
:   17-11-2011

Organisme emissor
:   Conselleria d'Economia, Indústria i Comerç

Tipus de document
:   Resolució

Descriptors 

:   * empresa privada

RESOLUCIÓ de 17 de novembre de 2011, de la Direcció General d'Energia, de la Conselleria d'Economia, Indústria i Comerç de la Generalitat, per la qual s'atorga a Iberdrola Distribución Eléctrica SAU l'autorització administrativa per a l'ampliació de les instal·lacions elèctriques de distribució de la subestació transformadora de 220/132/66/20 kV denominada ST Benicarló, ubicada en el terme municipal de Benicarló, província de Castelló, s'aprova el projecte tècnic d'execució i es declara, en concret, la seua utilitat pública. (ATRCCT/2011/15/12). [2012/217]  
Vist l'escrit presentat per Iberdrola Distribución Eléctrica SAU, domiciliada a l'efecte de notificacions a 48862 Erandio (Biscaia), carrer de Ribera de Axpe, número 5, en data 4 de gener de 2011, davant del Servici Territorial d'Energia de Castelló, en què sol·licita que se li concedisca l'autorització administrativa per a les instal·lacions elèctriques de distribució de la subestació transformadora de 220/132/66/20 kV, denominada ST Benicarló, ubicada en el terme municipal de Benicarló, província de Castelló, s'aprova el projecte tècnic d'execució i es declara, en concret, la seua utilitat pública. (ATRCCT/2011/15/12).  
Al mencionat escrit s'adjunta el projecte tècnic de l'esmentada instal·lació, firmat per tècnic competent.  
Resultant que consta com a antecedent la resolució d'esta Direcció General d'Energia, de 20 d'abril de 2005, per mitjà de la qual s'atorga a Iberdrola Distribución Eléctrica, SAU l'autorització administrativa per a l'ampliació de la subestació transformadora de 132/66/20 kV, denominada ST Benicarló, i s'aprova el projecte d'execució (ATRCCT/2004/10/12).  
Resultant que figura en l'expedient una còpia de la resolució emesa en data 3 de març de 2010 per la Direcció General de Gestió del Medi Natural de la Conselleria de Medi Ambient, Aigua, Urbanisme i Habitatge, per mitjà de la qual es considera que el projecte proposat, consistent en l'ampliació de la subestació elèctrica denominada ST Benicarló, ubicada en el km 33 de la carretera de Sant Mateu (CV-135) en el terme municipal de Benicarló, província de Castelló, no requerix avaluació d'impacte ambiental, sense perjuí de les autoritzacions que procedisca obtindre d'altres organismes, de conformitat amb la normativa sectorial que siga aplicable.  
Resultant que va ser realitzada la informació pública de la mencionada sol·licitud als efectes previstos en l'article 9 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat; en l'article 144 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia, i que s'ha realitzat la seua publicació en el Diari Oficial de la Comunitat Valenciana de 6 de juny de 2011, en el Butlletí Oficial de la Província de Castelló de 2 de juny de 2011, en el diari Mediterráneo de 3 de juny de 2011 i en el tauler d'anuncis de l'Ajuntament de Benicarló, únic afectat pel projecte.  
  
D'acord amb la documentació que hi ha en l'expedient, no s'han presentat al·legacions a la instal·lació projectada.  
Resultant que conforme al mencionat Decret 88/2005 es va traslladar a l'Ajuntament de Benicarló la separata del projecte de la instal·lació sol·licitada per afectar béns, instal·lacions, obres o servicis, centres o zones dependents d'eixe organisme, a efectes de prestar-ne la conformitat o l'oposició, i simultàniament es va traslladar al referit ajuntament i d'acord amb l'article 75 de la Llei 16/2003, de 17 de desembre, i amb l'article 72 de la Llei 16/2008, de 22 de desembre, ambdós de Mesures Fiscals, de Gestió Administrativa i Financera i d'Organització de la Generalitat, sol·licitant informe sobre l'adaptació del projecte al planejament urbanístic que siga aplicable.  
  
No apareix en l'expedient l'informe sol·licitat al mencionat ajuntament, a pesar de la reiteració efectuada pel Servici Territorial d'Energia de Castelló.  
Resultant que de la documentació que hi ha en l'expedient no hi ha afecció a la resta de les administracions públiques, organismes i, si és el cas, empreses de servicis públics o d'interés general que puguen veure's afectats per la instal·lació.   
Resultant que l'expedient va ser remés pel Servici Territorial d'Energia de Castelló en data 28 d'octubre de 2011.  
Resultant que el projecte presentat té entre la seua documentació els plànol pertinents a escala adequada, està suficientment detallat i conté una relació concreta i individualitzada dels béns i drets afectats.  
  
Atés que la sol·licitud i la documentació adjunta reunix una definició i concreció de les característiques tècniques que garantixen la major seguretat i la millor funcionalitat de la subestació transformadora, i estos són els paràmetres que condicionen i obliguen principalment a adoptar l'establiment de la instal·lació elèctrica, amb independència de les afeccions que a tercers puguen representar, i això sense perjuí d'indemnitzar-los adequadament.  
Atés que, d'acord amb la documentació que hi ha en l'expedient, la modificació i adequació sol·licitada s'executarà en els mateixos terrenys on actualment es troba ubicada la subestació transformadora, és a dir, en el km 33 de la carretera de Sant Mateu (CV-135), en el terme municipal de Benicarló, província de Castelló.  
Atés que d'acord amb el projecte presentat, la finalitat de la modificació de la subestació transformadora constituïx l'eliminació de la saturació de les línies existents de 132 kV que alimenten la zona nord de la província de Castelló des de les subestacions elèctriques en funcionament de La Plana i El Ingenio, així com una cobertura de la demanda per a nous subministraments en el municipi i zona de Benicarló.  
  
Vist que Iberdrola Distribución Eléctrica, SAU està inscrita definitivament en la secció primera del Registre Administratiu de Distribuïdors, Comercialitzadors i Consumidors Qualificats de la Direcció General de Política Energètica i Mines del Ministeri d'Indústria, Comerç i Turisme.  
Atés que d'acord amb l'article 38 del Reial Decret 1955/2000 les instal·lacions l'autorització de les quals se sol·licita constituïxen instal·lacions de distribució d'energia elèctrica.  
Atés que d'acord amb el que establix l'article 3.3.c de la Llei 54/1997, modificada per la Llei 17/2007, de 4 de juliol, correspon a les comunitats autònomes autoritzar les instal·lacions elèctriques de transport secundari i distribució que no excedisquen de l'àmbit territorial de la comunitat autònoma.  
Atés que el títol VI de la Llei 54/1997, de 27 de novembre, del Sector Elèctric, modificada per la Llei 17/2007, de 4 de juliol, establix que les autoritzacions d'instal·lacions d'energia elèctrica seran atorgades per l'administració, sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.  
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric, i en el Reial Decret 1955/2000, d'1 de desembre, pel qual es regulen les activitats de transport, distribució comercialització i procediments d'autorització d'instal·lacions d'energia elèctrica, així com en el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
  
Atés la Direcció General d'Energia competent per a la resolució del present expedient, d'acord amb el que disposa l'article 17 del Decret 97/2011, de 26 d'agost, del Consell de la Generalitat, pel qual s'aprova el Reglament Orgànic i Funcional de la Conselleria d'Economia, Indústria i Comerç, en la seua redacció donada pel Decret 122/2011, de 16 de setembre. Esta Direcció General d'Energia resol:  
  
  
Primer  
Atorgar a Iberdrola Distribución Eléctrica, SAU, l'autorització administrativa per a l'ampliació de les instal·lacions elèctriques de distribució de la subestació transformadora de 220/132/66/20 kV, denominada ST Benicarló, ubicada en el km 33 de la carretera de Sant Mateu, en el terme municipal de Benicarló, província de Castelló, i les característiques principals de la qual són les següents:  
1. Sistema elèctric de 132 kV  
- Amb una configuració de simple barra partida, de tipus convencional d'intempèrie, que queda constituït per les nou posicions següents: dos de transformador; dos de connexió d'autotransformador (AT-5); tres de línia; una d'enllaç de barres; i una de mesura de barres.  
  
- Instal·lació d'un autotransformador trifàsic 220/132 kV, en bany d'oli exterior, amb refrigerat natural i forçada, proveït de regulador en càrrega (AT-5), de relació de transformació 225/136,275/21,5 kV, i potència nominal 225/225/(60) MVA. Amb dotació de transformadors d'intensitat i de tensió, autovàlvules, així com de dotze botelles terminals de tensió 132 kV.  
- Dos transformadors de servicis auxiliars d'instal·lació exterior que substituïxen les existents.  
- Equips de servicis auxiliars i els destinats a mesura, quadros de control, armaris de proteccions i control.  
2. Sistema elèctric de 20 kV  
- Es manté amb la mateixa configuració existent, és a dir, tres mòduls de cel·les, instal·lades en interior, amb aïllament en SF6, amb configuració de simple barra partida i que disposa de trenta-sis posicions, realitzant-se les connexions dels equips a instal·lar amb les cel·les corresponents.  
- Instal·lació de dos transformadors trifàsics, en bany d'oli, exterior, amb refrigeració natural i forçada, proveït de regulador en càrrega (T-3 i T-4) de relació 225 ± 9x2,5/21,5 kV, i potència nominal de 50 MVA.   
  
- Instal·lació d'una reactància trifàsica de connexió a terra, en l'eixida dels dos transformadors.  
- Dos transformadors de servicis auxiliars (TSA-1 i TSA-3) que substituïxen els existents i dos bateries de condensadors (BC-1 i BC-3) que són traslladades al costat dels mòduls de cel·les.   
- Equips de servicis auxiliars i els destinats a mesura, quadros de control, armaris de proteccions i telecontrol.  
3. Pressupost: 6.209.293,57 euros  
La realització dels treballs a executar per a dur a terme esta modificació són, en síntesi:  
- Desmuntatge dels transformadors d'intempèrie (T-3 i T-4) junt amb les seues reactàncies per a connectar en subterrani amb el nou autotransformador (AT-5).  
- Construir un nou edifici de cel·les GIS i demolició dels edificis existents actualment amb destinació a magatzem, deixant espai disponible per a les ampliacions esmentades i que són l'objecte d'esta modificació.  
  
Segon  
Aprovar el projecte d'execució per a l'ampliació de la subestació sol·licitada i autoritzada en el punt primer de la present resolució, firmat per tècnic competent.  
La present resolució queda sotmesa a les condicions següents:  
  
1. L'atorgament es fa sense perjudici de les concessions i autoritzacions que calguen, d'acord amb altres disposicions que resulten aplicables i en especial les relatives a l'ordenació de territori i al medi ambient.  
2. La instal·lació a executar complirà els reglaments aplicables a este tipus d'instal·lacions, i en particular el que establix el Reial Decret 3275/1982, de 12 de novembre, sobre condicions tècniques i garanties de seguretat en centrals elèctriques, subestacions i centres de transformació i les seues instruccions tècniques complementàries. En tot cas, Iberdrola Distribución Eléctrica, SAU haurà d'observar els preceptes, mesures i condicions que s'establisquen en la legislació aplicable a l'activitat de transport d'energia elèctrica.  
3. Les instal·lacions hauran de realitzar-se segons el projecte presentat. En cas que siga necessari introduir modificacions respecte de la documentació presentada, el titular de la present autorització haurà de sol·licitar a esta direcció general la corresponent autorització.  
4. El titular de la instal·lació haurà d'atendre en l'execució del projecte les condicions imposades pels organismes afectats, totes les que se li van notificar oportunament i hi van ser acceptades.  
  
  
  
\*\*\*\*\*\*\*\*\*\*\*\*\*\*\*\*\*\*\*\*\*  
  
5. El termini d'execució de l'obra serà de díhuit mesos a comptar des de l'endemà d'aquell en què s'obtinga la disponibilitat legal per a procedir a l'ocupació material de tots els terrenys necessaris per a l'execució de les instal·lacions. No obstant això, amb anterioritat a la finalització del dit termini, Iberdrola Distribución Eléctrica, SAU podrà sol·licitar una ampliació de l'esmentat termini per mitjà de sol·licitud motivada davant d'esta Direcció General d'Energia.  
6. El titular donarà compte de la terminació de les obres al Servici Territorial d'Energia de Castelló a l'efecte de la sol·licitud d'autorització d'explotació, a la qual s'adjuntarà un certificat de direcció i final d'obra subscrit per tècnic facultatiu competent, que acreditarà que és conforme als reglaments tècnics en la matèria, d'acord amb el que s'establix en la normativa vigent per als projectes d'instal·lacions elèctriques i igualment respecte a l'autorització administrativa i el projecte d'execució aprovat.  
7. L'administració deixarà sense efecte la present resolució en qualsevol moment en què observe l'incompliment de les condicions imposades en esta.  
  
Tercer  
Declarar, en concret, la utilitat pública de l'establiment de la instal·lació de la subestació elèctrica autoritzada en el punt primer de la present resolució, la qual cosa porta implícita la necessitat d'ocupació dels béns i drets afectats i implica la urgent ocupació d'estos als efectes de l'article 52 de la Llei d'Expropiació Forçosa, concretant-se en una afecció a les finques particulars, incloses en la relació annexa, amb l'abast i els efectes previstos en l'article 56 de la Llei 54/1997, de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
  
  
Quart  
Publicar i notificar la present resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, entenent-se que la seua publicació es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells que, intentada la notificació, no s'ha pogut practicar.  
  
  
Relació de béns i drets afectats del projecte: ST Benicarló 220/132/66/20 kV en el terme municipal de Castelló:  
Contra esta resolució, que no posa fi a la via administrativa, podrà interposar-se un recurs d'alçada davant de la secretària autonòmica d'Economia, Indústria i Comerç en el termini d'un mes, comptat des de l'endemà de la seua notificació, d'acord amb el que establix l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
València, 17 de novembre de 2011.- El director general d'Energia: Antonio Cejalvo Lapeña.